৬ দফা দাবিতে ২১ জুলাই ২৪ ঘন্টা অটোরিকশা ধর্মঘট আহবানের ঘোষণা দিয়েছে চট্টগ্রাম সিএনজি অটোরিকশা অটোটেম্পো মালিক-চালক ঐক্য পরিষদ। ২০ জুলাইয়ের মধ্যে ৬ দফা দাবি মেনে না নিলে ২১ জুলাই এই ধর্মঘট পালন করা হবে। ধর্মঘট সফল করার লক্ষে চট্টেশ্বরী রোডস্থ সোলেমান কোম্পানির সিএনজি অটোরিকশা গ্যারেজে গতকাল ৪ জুলাই সংগঠনের এক সমাবেশ রতন চৌধুরীর সভাপতিত্বে অনুষ্ঠিত হয়। সমাবেশে প্রধান অতিথি ছিলেন ঐক্য পরিষদের  স্ট্যান্ডিং কমিটির চেয়ারম্যান আলহাজ মোহাম্মদ হোসেন।